《有野人来献石蝉以二千钱偿以之因成拙诗》
宋代·郭印

二仪肃阴气，草木凋零尽。
尔生岩石间，丛密不自陨。
绿叶抽紫茎，族与秋兰近。
蝉联无数花，未觉霜飚紧。
野人持献余，千金那敢吝。
盆崖遂物性，畅茂庶可准。
吸风喷芳馨，饮露含清润。
如闻嘒嘒声，满地寒林振。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。